ПРИЛОЖЕНИЕ II
 Технически спецификации
 относно прехвърлянето на компютърни файлове за разходите по линия на ЕФГЗ и ЕЗФРСР
 ВЪВЕДЕНИЕ
 Настоящите технически спецификации се отнасят за финансовата 2017 година, която започна на 16 октомври 2016 г.
 1.
 Начин на прехвърляне
 Координиращият орган на държавата членка трябва да предаде компютърните файлове и свързаната с тях документация на Комисията чрез STATEL/eDAMIS или каквато и да е информационна система, която позволява електронен обмен на информация по отношение на финансовите декларации за разходи по ЕФГЗ/ЕЗФРСР. Комисията поддържа само по една инсталация на STATEL/eDAMIS за държава членка. Последният eDAMIS клиент и допълнителна информация за използването на STATEL/eDAMIS може да се изтеглят от раздела, посветен на земеделските фондове, на уебсайта CIRCABC.
 2.
 Структура на компютърните файлове
 2.1. Държавата членка създава компютърен запис за всеки отделен компонент на плащанията и постъпленията в рамките на ЕФГЗ/ЕЗФРСР. Тези компоненти са отделните позиции, от които се състоят плащанията към/постъпленията от бенефициера.
 2.2. Записите трябва да имат плоска файлова структура. Ако за някои полета има повече от една стойност, се създават отделни записи, които съдържат всички полета с данни. Не трябва да се допуска двойно отчитане на данни.
 1
 2.3. Цялата информация за дадена категория плащания или постъпления трябва да се съдържа в един компютърен файл. Не се допуска използването на различни файлове за плащания от един и същ вид (например, за търговци или проверки, или за базисни и сравнителни данни).
 2.4. Компютърните файлове трябва да притежават следните характеристики:
 Първият запис във файла (заглавен ред) съдържа описание на файла. Имената на полетата съдържат знака „F“, следван от номера на полето, използван в приложение I („Таблица с X“). Разрешава се използването само на имена на полета, които са изброени в посоченото приложение.
 Следващите записи във файла са записи на данни (редове от данни), подредени по начина, посочен в първия запис, описващ структурата на файла.
 Полетата са отделени със знак точка и запетая („;“). Заглавният ред и редовете от данни съдържат един и същ брой знаци точка и запетая. В редовете от данни празните полета се изобразяват като двойна точка и запетая („;;“) в рамките на записа или като единична точка и запетая („;“) в края на записа.
 Дължината на записите може да е различна. Всеки запис завършва с код „CR LF“ или „Carriage Return — Line Feed“ (в шестнадесетичен формат: „0D 0A“). Заглавният ред никога не завършва със знак „;“. Редовете от данни завършват със знак „;“ само ако последното поле е празно.
 Използваният код за файла е ASCII в съответствие със следната таблица. Други кодове (напр. EBCDIC, TAR, ZIP и др.) не се разрешават.
 Код
 Държава членка
 ISO 8859-1
 BE, DK, DE, ES, FR, IE, IT, LU, NL, AT, PT, FI, SE и GB
 ISO 8859-2
 CZ, HR, HU, PL, RO, SI и SK
 ISO 8859-3
 MT
 ISO 8859-5
 BG
 ISO 8859-7
 GR и CY
 ISO 8859-13
 EE, LV и LT
 Цифрови полета:
 Десетичен разделител: „.“
 Знакът („+“ или „–“) се поставя най-вляво, като цифрите следват непосредствено след него. Използването на знака „+“ при положителните числа не е задължително.
 Фиксиран брой десетични позиции